فاریا فرجی

فاریا فرجی یا فریا فرجی ( Farya Faraji)، (بزائۀ: بیستِ قرن، ایرون) اته تپوری ایرونی-کاندایی آهنگساج، موزیسین، خونش‌کر و ویدئوساج هسّه که شه پِر دقیقِ تحقیق و تنظیم هاکردِ تاریخی موسیقی‌ئون وسّه کا موختلف فرهنگ‌‌ئون و تمان جه ساجنه، نومدار و شناسا هسته.Catherine Baker: . Taylor & Francis, 2024, ISBN 978-1-04-003999-1, p . 20 (google.de [accessed on 2. July 2025]).  ونه اثرئون دِ دسّه بونه اَتی دسّه ره وه فولک موسیقی و تاریخی کارئون جه الهام گیرنه و تِرنه موسیقی نویسنه و ساجنه و اته دیئر دسّه هسته که تاریخی موسیقی که وجود دارنه ره ایارنه و اَی  شه خونِّش کنده.

 زیوش 
فاریا فرجی مازرون اوستان جه و اته طبری موزیسین خونواده دله دنیا بموئه. ونه مار سنتور زنّه و سنتور بزوئن ره شه پر جا بمسنّی‌یه کا وه اته موسیقی ملِّم و آستروفیزیک‌دون هسّه. ونه دی‌ئر فامیلون جه، ونه عامی، سنتی ئیرونی موسیقی دله آموجش بدی هسّه و سه‌تار و عود زَنده.Farya Faraji biography. Retrieved on 1. July 2025 (English).  فاریا شه چلیکی ره اته رسد، فرانسۀ جنوب وَر بگذرنی‌یه تا اون توم که ونه خونواده شه کوچ ره بیتنه و بوردنه کاندای کبِک دله. فاریا اونجه، مونترال کبک دونشگا بورده و فیلم تهیه‌کری رشته دریم، 2020 گدری شه لیسانس مدرک ره هائیته. فاریا اِسا لاوال شهر دله که مونترال پلی دره زندگی کنده.Farya Faraji. Retrieved on 1. July 2025.  ونه ماری زوون طبری هسّه. وه دیئر زوون جه هم گنش کنده و فرانسوی، اینگلیسی و پارسی جه گپ زنده. فاریا فرجی ات‌خله زوونون من جومله، لهستونی، تورکی، صربی، ولزی، عربی، پرتغالی، باستونی یونانی، ارمنی و لاتین جه خونِّش هاکرده.

 موسیقی دیما و استایل 
۲۰۱۶ سال، اون گدری بی‌یه کا فریا شه موسیقی کار ره جدی شروء هاکرده، اینتی که وه بموئه و اته موبایل اپلیکشین سر پیانو ملودی بزوئه.Robert Miklos: WFA:  Everything Is Noise. 19. September 2022, retrieved on 1. July 2025 (American English).  ۲۰۱۹ جه، وه شه جا قِرار هاکرده که بتجه و شه موسیقی قطعه‌ئون ره بساجِ و بنویسه. وه ات‌خله موسیقی سازون ره زنّه، بستینکلا: سنتور، باغلاما، قوپوز، تنبور، و باستونی یونانی لیر. ونه آمج این هسّه کا که موسیقی ره اونتی وازساجی هاکنه کا هم جول بوئه و هم ونه تاریخی و واقعی بی‌یِن رعایت بواشه، و این کار وسّه هم سنتی سازون جه کومک گیرنه و هم مودرنِ اورکسترال تنظیم هاکردن ره کار زنّه. فاریا ۲۰۱۸ مارچ مایِ جه شه یوتیوب کانال ره راه دینگوئه و اون توم تاسا دره ونه جه دشتِ جهونِ موسیقی سنت‌ئون ره سراق دنه. ونه یوتیوب کانال محتوائون؛ تاریخی موسیقی، ترنه بسات‌بئی موسیقی و ونه دونشیج تحقیقات ره شامل بونه. ونه اون دسّه ویدئوها که روم و بیزانس موزیک خوری هسّه خله هارشی‌کرون ره دلوس هسّه و طرفدار دارنه. ونه کارون ره بونه اِتی رسد و توصیف هاکردن که؛ اته گت و وشای موسیقی سبک و دیمای طیف هسّه کا ونه دریم، اصیل تاریخی موسیقی تا فیلم موسیقی-واری اورکسترال تنظیمون ونه شامل وونه.

 دیسکو‌اشناسی 

 2021: (قدیمِ ئیرونِ ونگِ وا)  Songs Of Old Iran Vol. I
 2021: Voices of the Ancients
 2021: Echoes of Byzantium Vol. I

 سینگل ترک (هوجی بئی) 

 2021: (مارسِ ریکاکون) Sons of Mars
 2021: Hikanatoi
 2022: Legio XIV Gemina
 2022: S.P.Q.R
 2023: Belisarius
 2024: The Shadows Over Me

 بریمی لینک‌ئون 
فاریا فرجی دیسکاگز دله.

 منبع 

 ۲۱ فردینه مایِ ۱۵۳۷ تبری، این ولگ آلمانی ویکی‌پدیا جه ترجمه بیّه.

رج:کانادا گت آدمون
رج:مازرون مردی خونش‌کرون
رج:مازرون نوازندگون